ai4bharat/Pralekha huggingface dataset:
പരിസ്ഥിതി, വനം മന്ത്രാലയം
ന്യൂയോര്ക്കില് ഒരു കടുവയ്ക്ക് കോവിഡ് 19 സ്ഥിരീകരിച്ച സാഹചര്യത്തില് അതീവ ജാഗ്രത പാലിക്കാന് രാജ്യത്തെ മൃഗശാലകള്ക്ക് കേന്ദ്ര മൃഗശാലാ അതോറിറ്റിയുടെ നിര്ദേശം
ന്യൂയോര്ക്കിലെ ബ്രോണ്ക്സ് മൃഗശാലയില് ഒരു കടുവയ്ക്ക് കൊവിഡ് 19 സ്ഥിരീകരിച്ചതായി ഏപ്രില് 5ന് യുഎസ്സിലെ ഡിപ്പാര്ട്ട്മെന്റ് ഓഫ് നാഷണല് വെറ്ററിനറി സര്വീസസ് ലബോറട്ടറീസ് പത്രക്കുറിപ്പില് അറിയിച്ചു. https://wvw.aphis.usda.gov/aphisinewsroominews/sa_by_date/sa-2020/ny-zoo-covid-19
ഇതിന്റെ പശ്ചാലത്തില് അതീവ ജാഗ്രത പാലിക്കണമെന്ന് ഇന്ത്യയിലെ കേന്ദ്ര മൃഗശാലാ അതോറിറ്റി മുഴുവന് മൃഗശാലകള്ക്കും നിര്ദേശം നല്കി. 24 മണിക്കൂറും മൃഗങ്ങളെ നിരീക്ഷിക്കുക, അസാധാരണ പെരുമാറ്റമോ ലക്ഷണങ്ങളോ ഉണ്ടെങ്കില് മനസ്സിലാക്കുന്നതിന് സിസിടിവി ഉപയോഗിക്കുക, വ്യക്തിഗത സുരക്ഷാ സജ്ജീകരണം  ഉപയോഗിച്ചു മാത്രം മൃഗപരിപാലകര് അവയെ പരിലാപിക്കുന്നു എന്ന് ഉറപ്പുവരുത്തുക, രോഗബാധിത മൃഗങ്ങളെ പ്രത്യേകമായി നിരീക്ഷണത്തില് പാര്പ്പിക്കുക, ഭക്ഷണം കൊടുക്കുമ്പോള് സമ്പര്ക്കം പരമാവധി കുറയ്ക്കുക എന്നീ നിര്ദേശങ്ങള് നല്കി.
പൂച്ച, കീരി, ആള്ക്കുരങ്ങ് തുടങ്ങിയ മാംസഭുക്കുകളായ സസ്തനികളെ പ്രത്യേകമായി നിരീക്ഷിക്കുകയും സംശയമുള്ളവയുടെ സ്രവങ്ങള് ഒന്നിടവിട്ട ദിവസങ്ങളില് കോവിഡ് 19 പരിശോധനയ്ക്കായി നിശ്ചയിക്കപ്പെട്ട മൃഗചികില്സാ കേന്ദ്രത്തിലേക്ക് അയയ്ക്കുകയും ചെയ്യണം. ദേശീയ/ ഐസിഎംആര്  മാര്ഗ്ഗനിര്ഗദേശങ്ങള് പ്രകാരം രോഗപ്രതിരോധ, സുരക്ഷാ മാനദണ്ഡങ്ങളെല്ലാം പാലിച്ചായിരിക്കണം പരിശോധന.
പരിശോധനാ കേന്ദ്രങ്ങള്:
1. നാഷണല് ഇന്സ്റ്റിറ്റ്യൂട്ട് ഓഫ് ഹൈസെക്യൂരിറ്റി ആനിമല് ഡിസീസ് , ഭോപ്പാല്, മധ്യപ്രദേശ്.
2. നാഷണല് റിസര്ച്ച് സെന്റര് ഓണ് എകൈ്വന്സ് , ഹിസാര്, ഹരിയാന.
3. സെന്റര് ഫോര് ആനിമല് ഡിസീസ് റിസര്ച്ച് ആന്റ് ഡയഗ്നോസ്റ്റിക് , ഇന്ത്യന് വെറ്ററിനറി റിസേര്ച്ച് ഇന്സ്റ്റിറ്റ്യൂട്ട് , ഇസാത്നഗര്, ബറേലി, യുപി.
കോവിഡ് 19 സംബന്ധിച്ച് കേന്ദ്ര ഗവണ്മെന്റ് പുറപ്പെടുവിക്കുന്ന സുരക്ഷാ, അണുമുക്തീകരണ നടപടിക്രമങ്ങള് മൃഗശാലകളിലെ മുഴുവന് ജീവനക്കാരും കര്ശനമായി പാലിക്കണമെന്ന് കേന്ദ്ര മൃഗശാലാ അതോറിറ്റി നിര്ദേശിച്ചു.
പൊതുജനാരോഗ്യ പ്രതികരണം, അനുമതി പരിശോധന, പരിശോധനയും നിരീക്ഷണവും, സാമ്പിള് പരിശോധന എന്നിവയക്ക് ഉത്തരവാദപ്പെട്ട കേന്ദ്ര ഗവണ്മെന്റിന്റെ നിര്ദിഷ്ട നോഡല് ഏജന്സികളുമായി അവ ആവശ്യപ്പെടുമ്പോള് ചേര്ന്നു പ്രവര്ത്തിക്കണം എന്നും മൃഗശാലകള്ക്ക് നിര്ദേശം നല്കി.
ആരോഗ്യ, കുടുംബക്ഷേമ മന്ത്രാലയം
ഇതുവരെ ഏകദേശം 183 കോടി വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ ഏകദേശം 183 കോടി  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.25 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
രാജ്യരക്ഷാ മന്ത്രാലയം
കഴക്കൂട്ടം സൈനിക സ്കൂളില് വിവിധ താത്കാലിക ഒഴിവുകളിലേക്ക് വാക്ക്-ഇന്-ഇന്റര്വ്യു
(കഴക്കൂട്ടം സൈനിക സ്കൂളില് ടിജിടി ഇംഗ്ലീഷ്, ടിജിടി സോഷ്യല് സയന്സ്, ടിജിടി കംപ്യൂട്ടര് സയന്സ്, ടിജിടി ഫിസിക്സ്, പിജിടി കെമിസ്ട്രി , ആര്ട്ട് മാസ്റ്റര് , കൗണ്സലര് എന്നിവയില് ഓരോന്നും മേട്രന് , വാര്ഡന് എന്നിവരുടെ രണ്ടും വീതം താത്കാലിക ഒഴിവുകളിലേക്ക് നവംബര് 17, 18 തീയതികളില് രാവിലെ 9 മണിക്ക് വാക്ക്-ഇന്-ഇന്റര്വ്യു നടത്തും. വിശദവിവരങ്ങള്ക്ക് www.sainikschooltvm.nic.in എന്ന വെബ്സൈറ്റ് സന്ദര്ശിക്കുക.
പ്രത്യേക സേവനങ്ങളും ഫീച്ചറുകളും
വികസന നേട്ടങ്ങൾ ജനങ്ങളിലേക്കെത്തിക്കുന്നതിൽ പ്രദേശിക പത്രങ്ങൾക്കും പ്രസിദ്ധീകരണങ്ങൾക്കും മുഖ്യ പങ്ക് : കേന്ദ്രമന്ത്രി ശ്രീ. അനുരാഗ് ഠാക്കൂർ
(കോഴിക്കോട് , ജൂലൈ 04, 2020
കേന്ദ്ര ഗവൺമെന്റിന്റെ നയപരിപാടികളും വികസന നേട്ടങ്ങളും ജനങ്ങളിലേക്കെത്തിക്കുന്നതിൽ രാജ്യത്തിന്റെ മുക്കിലും മൂലയിലുമുള്ള പ്രദേശിക പത്രങ്ങൾക്കും പ്രസിദ്ധീകരണങ്ങൾക്കും മുഖ്യ പങ്ക് വഹിക്കാനുണ്ടെന്ന് കേന്ദ്ര വാർത്താ വിതരണ പ്രക്ഷേപണ , യുവജന കാര്യ, കായിക മന്ത്രി ശ്രീ. അനുരാഗ് സിംഗ് ഠാക്കൂർ പറഞ്ഞു. ജന്മഭൂമി ദിനപ്പത്രം കോഴിക്കോട് എഡിഷന്റെ പുതിയ ഓഫീസ് കെട്ടിടം കോഴിക്കോട് നടന്ന ചടങ്ങിൽ ഉദ്ഘാടനം ചെയ്തു കൊണ്ട് സംസാരിക്കുകയായിരുന്നു അദ്ദേഹം.
ഭരണതലത്തിൽ സുതാര്യവും വിശ്വസ്തതയും കൈവരിക്കാൻ ഡിജിറ്റൽ ഇന്ത്യ ക്യാമ്പയിനിലൂടെ കഴിഞ്ഞതായി അദ്ദേഹം ചൂണ്ടിക്കാട്ടി. 45 കോടി ബാങ്ക് അക്കൗണ്ടുകൾ തുറന്ന് കൊണ്ടും, 132 കോടി ആധാർ കാർഡുകൾ ലഭ്യമാക്കിയും ജൻധൻ അക്കൗണ്ടുകളെ മൊബൈൽ നമ്പറുകളുമായി ബന്ധിപ്പിച്ചും പദ്ധതി ഗുണഭോക്താക്കൾക്കുള്ള നേരിട്ടുള്ള പണം കൈമാറ്റം വഴിയും സുതാര്യതയും വിശ്വാസ്യതയും ഉറപ്പ് വരുത്താനാണ് കഴിഞ്ഞ എട്ട് വർഷമായി പ്രധാന മന്ത്രി ശ്രീ നരേന്ദ്രമോദിയുടെ നേതൃത്വത്തിലുള്ള ഗവൺമെന്റ് പരിശ്രമിച്ചതെന്നും അദ്ദേഹം പറഞ്ഞു. ചടങ്ങിൽ മിസോറം മുൻ ഗവർണർ ശ്രീ. കുമ്മനം രാജശേഖരൻ അധ്യക്ഷനായിരുന്നു.
തുടർന്ന് മറ്റൊരു ചടങ്ങിൽ , ശ്രീ. അനുരാഗ് ഠാക്കൂർ മലയാളത്തിലെ പ്രമുഖ പത്ര ഉടമകളുമായും ,മുഖ്യപത്രാധിപന്മാരുമായും ചർച്ച നടത്തി .കോഴിക്കോട് ട്രൈ പെൻ്റാ ഹോട്ടലിൽ നടന്ന ചർച്ചയിൽ കേരളത്തിലെ 20 പത്ര ഉടമകളും പത്രാധിപന്മാരുമാരും പങ്കെടുത്തു.കൂടിക്കാഴ്ച ഫലപ്രദമായിരുന്നുവെന്ന് അഭിപ്രായപ്പെട്ട കേന്ദ്രമന്ത്രി, നിരവധി മികച്ച നിർദേശങ്ങൾ ലഭിച്ചതായും കൂട്ടിച്ചേർത്തു.കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള പ്രസ് ഇൻഫർമേഷൻ ബ്യൂറോയുടെ കൊച്ചി ഓഫിസാണ്പരിപാടി സംഘടിപ്പിച്ചത്
IE/GK
രാജ്യരക്ഷാ മന്ത്രാലയം
രാജ്യത്തിന്റെ സൈനിക ചരിത്രത്തെക്കുറിച്ച് അറിവ് നേടാൻ രാജ്യരക്ഷാ മന്ത്രി ശ്രീ രാജ് നാഥ് സിംഗ് യുവാക്കളോട് അഭ്യർത്ഥിച്ചു
ന്യൂഡൽഹിയിൽ നടക്കുന്ന നാലാമത് സേനാ സാഹിത്യോത്സവത്തെ  രാജ്യരക്ഷാ മന്ത്രി ശ്രീ രാജ്നാഥ്സിംഗ് വെർച്ച്വൽ മാർഗത്തിൽ അഭിസംബോധന ചെയ്തു. ഇത്തരം സംരംഭങ്ങൾ നമ്മുടെ സായുധ ശക്തികൾ നടത്തിയ പോരാട്ടത്തെക്കുറിച്ച് മനസ്സിലാക്കുന്നതിനും, അവരുടെ ദേശസ്നേഹം സ്വാംശീകരിക്കുന്നതിനും പൊതുജനങ്ങൾക്കും പ്രത്യേകിച്ച്, യുവാക്കൾക്കും അവസരം നൽകുമെന്ന് അദ്ദേഹം പറഞ്ഞു.സൈനിക ചരിത്രത്തിന്റെ പ്രാധാന്യത്തെക്കുറിച്ച് പറഞ്ഞ ശ്രീ രാജ് നാഥ് സിംഗ് രാജ്യരക്ഷാ മന്ത്രിയായി ചുമതല ഏറ്റെടുത്ത ശേഷം, രാജ്യത്തിന്റെ അതിർത്തി ചരിത്രത്തെക്കുറിച്ചുള്ള രചനകളുടെ പുരോഗതി വിലയിരുത്തുന്നതിന് കമ്മിറ്റി രൂപീകരിച്ചതായി പറഞ്ഞു. നമ്മുടെ അതിർത്തി ചരിത്രം കൂടുതൽ ലളിതമായി ഭാവിതലമുറയ്ക്ക് മനസ്സിലാക്കാൻ ഈ രചനകളിലൂടെ സാധിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.
സായുധ സേനകളിലെ യുദ്ധ വിദഗ്ധരും ഗവേഷകരും കാലാകാലങ്ങളിൽ ആനുകാലികങ്ങളിലും മാസികകളിലും ലേഖനങ്ങൾ പ്രസിദ്ധീകരിക്കുന്നത് ജനങ്ങളും വിദഗ്ധരും തമ്മിലുള്ള വൈജ്ഞാനിക വിടവ് നികത്താൻ സഹായിക്കും. ഈ വർഷത്തെ സേന സാഹിത്യോത്സവം 1971ലെ യുദ്ധത്തിന്റെ അമ്പതാം വാർഷികമായ സ്വർണിം വിജയ് ദിവസത്തോടനുബന്ധിച്ച് നടത്തുന്നു എന്നത് യാദൃശ്ചികം ആണെന്ന് അദ്ദേഹം പറഞ്ഞു. അന്ന് നമ്മുടെ സൈനികർ പ്രദർശിപ്പിച്ച സ്ഥൈര്യം, ഇന്നും മികച്ച ഉദാഹരണമായി നിലനിൽക്കുന്നു എന്ന് അദ്ദേഹം അഭിപ്രായപ്പെട്ടു. യുദ്ധ വിദഗ്ധരിൽ നിന്നും നേരിട്ട് അവരുടെ അനുഭവങ്ങൾ മനസ്സിലാക്കാനുള്ള അവസരം പാഴാക്കരുത് എന്ന് യുവാക്കളോട് അദ്ദേഹം അഭ്യർത്ഥിച്ചു. സാഹിത്യോത്സവ ത്തോടനുബന്ധിച്ച് സൈനിക വിഷയങ്ങൾക്കു പുറമേ രാജ്യത്തിന്റെ സാംസ്കാരിക വൈവിധ്യം വ്യക്തമാക്കുന്ന പരിപാടികളും ചർച്ചകളും സംഘടിപ്പിച്ചതിന് മന്ത്രി സംഘാടകരെ അഭിനന്ദിച്ചു. യുദ്ധത്തിന്റെ രീതി കാലത്തിനനുസരിച്ച് മാറുന്നതായും ആധുനിക സാങ്കേതിക വിദ്യകൾ ഉയർത്തുന്ന പുതിയ സുരക്ഷാ വെല്ലുവിളികളെ പറ്റി നാം ബോധവാന്മാരാകണം എന്നും അദ്ദേഹം പറഞ്ഞു.
ഭാവിയിൽ പ്രത്യേക പ്രമേയം അടിസ്ഥാനമാക്കി പരിപാടി സംഘടിപ്പിക്കാൻ അദ്ദേഹം സംഘാടകരോട് ആവശ്യപ്പെട്ടു. പഞ്ചാബ് ഗവർണർ വിജയേന്ദ്ര പാൽ സിംഗ് ബദനോർ, പഞ്ചാബ് മുഖ്യമന്ത്രി ക്യാപ്റ്റൻ അമരീന്ദർ സിംഗ് എന്നിവരും സേനാ സാഹിത്യോത്സവത്തെ അഭിസംബോധന ചെയ്തു.
പ്രധാനമന്ത്രിയുടെ ഓഫീസ്
75 ൽ താഴെ ദിവസങ്ങൾ മാത്രം അവശേഷിക്കെ, 2023 ലെ അന്താരാഷ്ട്ര യോഗ ദിനം വളരെ ആവേശത്തോടെ ആഘോഷിക്കാൻ പ്രധാനമന്ത്രി പൗരന്മാരോട് അഭ്യർത്ഥിച്ചു
2023 അന്താരാഷ്ട്ര യോഗ ദിനം വളരെ ആവേശത്തോടെ ആചരിക്കണമെന്ന് പ്രധാനമന്ത്രി ശ്രീ നരേന്ദ്ര മോദി പൗരന്മാരോട് അഭ്യർത്ഥിച്ചു.
കേന്ദ്ര ആയുഷ് മന്ത്രി ശ്രീ സർബാനന്ദ സോനോവാളിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"2023 ലെ അന്താരാഷ്ട്ര യോഗ ദിനത്തിന് 75 ദിവസത്തിൽ താഴെ മാത്രം ശേഷിക്കെ, അത് വളരെ ആവേശത്തോടെ അടയാളപ്പെടുത്താനും പതിവായി യോഗ പരിശീലിക്കാനും ഞാൻ നിങ്ങളോട് അഭ്യർത്ഥിക്കുന്നു."
With less than 75 days to go for International Yoga Day 2023, I would urge you all to mark it with great enthusiasm and also practice Yoga regularly. https://t.co/7sDaZmkPiS
— Narendra Modi  April 9, 2023
പ്രധാനമന്ത്രിയുടെ ഓഫീസ്
മൻ കി ബാത്ത് പ്രശ്നോത്തരിയിൽ പങ്കെടുക്കാൻ പ്രധാനമന്ത്രി ക്ഷണിച്ചു
നിരവധി സാമൂഹ്യ പ്രയത്നങ്ങൾ ഉൾപ്പെടെ ഏറ്റവും പുതിയ ലക്കത്തിൽ ഉൾപ്പെടുത്തിയിരുന്ന വിഷയങ്ങളുമായി ബന്ധപ്പെട്ട് മൻ കി ബാത്ത് പ്രശ്നോത്തരിയിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ആവശ്യപ്പെട്ടു.
പ്രധാനമന്ത്രി ട്വീറ്റ് ചെയ്തു:
“ഈ മാസത്തെ മൻ കി ബാത്തിൽ നിരവധി സാമൂഹ്യ ശ്രമങ്ങൾ ഉൾപ്പെടെ വിവിധ വിഷയങ്ങൾ നാം ചർച്ച ചെയ്തു. നമോ ആപ്പിലെ മൻ കി ബാത്ത് പ്രശ്നോത്തരിയിൽ പങ്കെടുക്കൂ."
പ്രധാനമന്ത്രിയുടെ ഓഫീസ്
'പരീക്ഷ പേ ചർച്ച 2022'-ലേക്ക് പ്രധാനമന്ത്രി പങ്കാളിത്തം ക്ഷണിച്ചു
പ്രധാനമന്ത്രി ശ്രീ നരേന്ദ്ര മോദി ‘പരീക്ഷ പേ ചർച്ച 2022’ നെ കുറിച്ച് ട്വീറ്റ് ചെയ്യുകയും രജിസ്ട്രേഷന് ആവശ്യപ്പെടുകയും ചെയ്തു. നമ്മുടെ ഊർജ്ജസ്വലരായ യുവാക്കളുമായി ബന്ധപ്പെടാനും അവരുടെ വെല്ലുവിളികളും അഭിലാഷങ്ങളും നന്നായി മനസ്സിലാക്കാനും ഇത് തനിക്ക് അവസരം നൽകുന്നുവെന്ന് അദ്ദേഹം പറഞ്ഞു.
പ്രധാനമന്ത്രി ട്വീറ്റ് ചെയ്തു:
"പരീക്ഷകൾ അടുത്തുവരികയാണ്, അതുപോലെ തന്നെ 'പരീക്ഷ പേ ചർച്ച 2022'ഉം . സമ്മർദ്ദരഹിതമായ പരീക്ഷകളെക്കുറിച്ച് സംസാരിക്കാം, നമ്മുടെ ധീരരായ # പരീക്ഷാ യോദ്ധാക്കളെയും അവരുടെ മാതാപിതാക്കളെയും അധ്യാപകരെയും ഒരിക്കൽ കൂടി പിന്തുണയ്ക്കാം. ഈ വർഷത്തെ #PPC2022-ൽ രജിസ്റ്റർ ചെയ്യാൻ ഞാൻ നിങ്ങളെ എല്ലാവരോടും അഭ്യർത്ഥിക്കുന്നു.
വ്യക്തിപരമായി, 'പരീക്ഷ പേ ചർച്ച' ഒരു മികച്ച പഠനാനുഭവമാണ്. നമ്മുടെ ഊർജ്ജസ്വലരായ യുവാക്കളുമായി ബന്ധപ്പെടാനും അവരുടെ വെല്ലുവിളികളും അഭിലാഷങ്ങളും നന്നായി മനസ്സിലാക്കാനും എനിക്ക് അവസരം ലഭിക്കുന്നു. വിദ്യാഭ്യാസ ലോകത്ത് ഉയർന്നുവരുന്ന പ്രവണതകൾ കണ്ടെത്താനുള്ള അവസരവും ഇത് നൽകുന്നു. #PPC2022"
മന്ത്രിസഭ
കാലാവസ്ഥാ വ്യതിയാനത്തിനും, പരിസ്ഥിതി മേഖലയിലെ സാങ്കേതിക സഹകരണത്തിനും ഇന്ത്യയും സ്വിറ്റ്സര്ലന്റും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം.
കാലാവസ്ഥാ വ്യതിയാനത്തിനും, പരിസ്ഥിതി മേഖലയിലെ സാങ്കേതിക സഹകരണത്തിനും ഇന്ത്യയും സ്വിറ്റ്സര്ലന്റും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. 2019 സെപ്റ്റംബര് 13ന് സ്വിറ്റ്സര്ലന്റിലാണ് ധാരണാപത്രം ഒപ്പുവച്ചത്.
(പ്രധാന ഫലം:
സമൂഹത്തിലെ വലിയൊരു വിഭാഗത്തെ പാരിസ്ഥിതിക വ്യതിയാനങ്ങള് സാമൂഹികവും സാമ്പത്തികവുമായി വന്തോതില് ബാധിക്കുന്നു. പാരിസ്ഥിതിക വ്യതിയാനം ലഘൂകരിക്കാനുള്ള ഏതുതരം ശ്രമവും സമൂഹത്തിലെ എല്ലാ വിഭാഗങ്ങള്ക്കും പാരിസ്ഥിതിക വിഭവങ്ങള് മതിയായ അളവില് ലഭ്യമാകുന്ന വിധത്തിലുള്ള പാരിസ്ഥിതിക തുല്യത സൃഷ്ടിക്കും.
നേട്ടങ്ങള്:
രണ്ടു രാജ്യങ്ങളിലെയും നിയമങ്ങള്, നിയമ വ്യവസ്ഥകള് എന്നിവ കണക്കിലെടുത്ത് തുല്യത, പരസ്പര വിനിമയം, ഇരുപക്ഷത്തിനും നേട്ടങ്ങള് എന്നിവയുടെ അടിസ്ഥാനത്തില് പരിസ്ഥിതി സംരക്ഷണത്തിനും പ്രകൃതി വിഭവങ്ങള് കൈകാര്യം ചെയ്യുന്നതിനും രണ്ടു രാജ്യങ്ങളും തമ്മില് വളരെ അടുത്തതും, ദീര്ഘകാലാടിസ്ഥാനത്തിലുള്ളതുമായ സഹകരണം സ്ഥാപിക്കാനും പ്രോല്സാഹിപ്പിക്കാനും ധാരണാപത്രം പ്രാപ്തമാക്കും. രണ്ടു രാജ്യങ്ങളും തമ്മില് വിവരങ്ങളും സാങ്കേതികവിദ്യയും കൈമാറുന്നതിലെ പൊതു ഉത്തരവാദിത്തം ഇത് വര്ധിപ്പിക്കും. മികച്ച പരിസ്ഥിതി സംരക്ഷണം, മെച്ചപ്പെട്ട സംരക്ഷണം, കാലാവസ്ഥാ വ്യതിയാനത്തിന്റെയും വന്യജീവി സംരക്ഷണത്തിലെയും മികച്ച പരിപാലനം എന്നിവയ്ക്ക് ഏറ്റവും പുതിയ സാങ്കേതികവിദ്യകളും മികച്ച അനുഭവ സമ്പത്തും വിനിയോഗിക്കാന് ഇത് ഗുണകരമാകുമെന്നാണ് പ്രതീക്ഷിക്കുന്നത്.
പ്രസക്ത ഭാഗങ്ങള്:
1. കാലാവസ്ഥാ വ്യതിയാനം, സുസ്ഥിര ജല പരിപാലനം എന്നിവയിലെ ശേഷി കെട്ടിപ്പടുക്കല്.
2. സുസ്ഥിര വന പരിപാലനം.
3. പര്വ്വത മേഖലകളുടെ സുസ്ഥിര വികസനം.
4. പാരിസ്ഥിതികമായി സുസ്ഥിരവും പ്രകൃതിദത്തവുമായ നഗര വികസനം.
5. വായു, ഭൂമി, ജലം എന്നിവയുടെ മലിനീകരണ പ്രശ്നങ്ങള് കൈകാര്യം ചെയ്യല്.
6. കുറ്റമറ്റതും നവീകരിക്കാവുന്നതുമായ ഊര്ജ്ജത്തില് ഊന്നല്.
7. കാലാവസ്ഥാ വ്യതിയാനം മൂലമുള്ള അപകടങ്ങള് കൈകാര്യം ചെയ്യല്.
ND
പ്രധാനമന്ത്രിയുടെ ഓഫീസ്
സ്വാമി വിവേകാനന്ദൻ 130 വർഷം മുമ്പ് നടത്തിയ ചിക്കാഗോ പ്രസംഗം പ്രധാനമന്ത്രി അനുസ്മരിച്ചു
സ്വാമി വിവേകാനന്ദൻ 130 വർഷം മുമ്പ് ഷിക്കാഗോയിലെ ലോകമത പാർലമെന്റിൽ ഇതേ ദിവസം നടത്തിയ പ്രഭാഷണം ആഗോള ഐക്യത്തിനും യോജിപ്പിനും വേണ്ടിയുള്ള ആഹ്വാനമായി ഇന്നും പ്രതിധ്വനിക്കുന്നുണ്ടെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
എക്സിൽ പ്രധാനമന്ത്രി പോസ്റ്റ് ചെയ്തു:
“130 വർഷം മുമ്പ് ഇതേ ദിവസം നടത്തിയ സ്വാമി വിവേകാനന്ദന്റെ ചിക്കാഗോ പ്രസംഗം ആഗോള ഐക്യത്തിനും യോജിപ്പിനും വേണ്ടിയുള്ള ഒരു ആഹ്വാനമായി ഇന്നും പ്രതിധ്വനിക്കുന്നു. മാനവികതയുടെ സാർവത്രിക സാഹോദര്യത്തിന് ഊന്നൽ നൽകുന്ന അദ്ദേഹത്തിന്റെ കാലാതീതമായ സന്ദേശം നമുക്ക് വഴികാട്ടിയായി തുടരുന്നു.
Swami Vivekananda's Chicago speech, delivered on this day 130 years ago, resonates even today as a clarion call for global unity and harmony. His timeless message, emphasising the universal brotherhood of humanity, remains a guiding light for us. https://t.co/1iz7OgT5Ab
— Narendra Modi  September 11, 2023
പ്രധാനമന്ത്രിയുടെ ഓഫീസ്
പ്രധാനമന്ത്രി വാരാണസിയില് വിവിധ വികസന പദ്ധതികളുടെ ഉദ്ഘാടനവും ശിലാസ്ഥാപനവും നിര്വഹിച്ചു
പ്രധാനമന്ത്രി ശ്രീ നരേന്ദ്രമോദി വാരാണസിയില് നിരവധി വികസന പദ്ധതികളുടെ ഉദ്ഘാടനവും ശിലാസ്ഥാപനവും ഇന്ന് വീഡിയോ കോണ്ഫറന്സിങ്ങിലൂടെ നിര്വഹിച്ചു. 220 കോടി രൂപയുടെ 16 പദ്ധതികളാണ് പ്രധാനമന്ത്രി ഉദ്ഘാടനം ചെയ്തത്. വാരാണസിയില് 400 കോടി രൂപയുടെ 14 പദ്ധതികള് ഇതിനോടകംതന്നെ ആരംഭിച്ചു കഴിഞ്ഞതായും അദ്ദേഹം പറഞ്ഞു.
സാരാനാഥിലെ ലൈറ്റ് ആന്ഡ് സൗണ്ട് ഷോ, രാംനഗര് ലാല് ബഹദൂര് ശാസ്ത്രി ആശുപത്രിയുടെ നവീകരണം, മലിനജല സംസ്കരണ പദ്ധതികള്, പശുക്കളുടെ സംരക്ഷണത്തിനായുള്ള പ്രത്യേക സൗകര്യങ്ങള്, വിത്ത് ശേഖര സംവിധാനം, നൂറ് മെട്രിക് ടണ് ശേഷിയുള്ള കാര്ഷിക വിള സംഭരണ കേന്ദ്രം, സംയോജിത ഊര്ജജ്ജ വികസന പദ്ധതിയുടെ രണ്ടാംഘട്ടം, സമ്പൂര്ണ്ണാനന്ദ് സ്റ്റേഡിയത്തില് കായിക താരങ്ങള്ക്കായി പാര്പ്പിട സമുച്ചയം, വാരാണസി നഗര സ്മാര്ട്ട് ലൈറ്റിംഗ് പദ്ധതി, 105 അംഗന്വാടി കേന്ദ്രങ്ങള്, പശുക്കള്ക്കായുള്ള 102 ആശ്രയ കേന്ദ്രങ്ങള് എന്നിവ ഇന്ന് ഉദ്ഘാടനം ചെയ്ത പദ്ധതികളില് ഉള്പ്പെടുന്നു.
വാരണാസി നഗരത്തിലെയും ഗ്രാമപ്രദേശത്തെയും വികസന പരിപാടികളില് വിനോദസഞ്ചാരവും ഉള്പ്പെടുന്നതായി പ്രധാനമന്ത്രി പറഞ്ഞു. ഗംഗാനദിയുടെ ശുചീകരണം,ആരോഗ്യ സേവനം, റോഡ്, അടിസ്ഥാനസൗകര്യ വികസനം, വിനോദസഞ്ചാരം, വൈദ്യുതി, യുവജനക്ഷേമം, കായികം, കാര്ഷിക മേഖല തുടങ്ങി ഇന്ന് ഉദ്ഘാടനം ചെയ്ത വികസന പരിപാടികള്, വാരണാസി കൈവരിച്ച വികസന വേഗതയുടെ ഉദാഹരണമാണെന്ന് പ്രധാനമന്ത്രി ചൂണ്ടിക്കാട്ടി.
ഗംഗാ പ്രവര്ത്തന പദ്ധതിയുടെ ഭാഗമായ മലിനജല നിര്മ്മാര്ജ്ജന സംവിധാനങ്ങളുടെ നവീകരണ പ്രവര്ത്തനങ്ങള് പൂര്ത്തിയായതായി പ്രധാനമന്ത്രി പ്രഖ്യാപിച്ചു.
ഗംഗയിലെ കടവുകളുടെ നവീകരണം, അന്തരീക്ഷ മലിനീകരണം കുറയ്ക്കാന് പ്രകൃതിവാതകം ഉപയോഗിക്കല്, ദശാശ്വമേധ കടവിലെ ടൂറിസ്റ്റ് പ്ലാസ തുടങ്ങി വാരണാസിയില് നടപ്പാക്കിയ അടിസ്ഥാന സൗകര്യവികസന പദ്ധതികള് പ്രധാനമന്ത്രി എടുത്തുപറഞ്ഞു.
ഗംഗാനദിയുമായി ബന്ധപ്പെട്ട പ്രവര്ത്തനങ്ങള് കാശിയിലേക്ക് പുതിയ അവസരങ്ങള് കൊണ്ടുവരുമെന്ന് പ്രധാനമന്ത്രി പറഞ്ഞു. ഇവിടുത്തെ കടവുകളുടെ സ്ഥിതി ക്രമാനുഗതമായി പുരോഗമിക്കുന്നതായി പ്രധാനമന്ത്രി ശ്രീ മോദി പറഞ്ഞു. ഗംഗാ കടവുകളുടെ ശുചീകരണത്തിലൂടെയും സൗന്ദര്യ വല്ക്കരണത്തിലൂടെയും സാരനാഥിനും ഒരു പുതിയ മുഖം കൈവന്നിരിക്കുന്നതായി അദ്ദേഹം പറഞ്ഞു. ഇന്ന് ഉദ്ഘാടനം ചെയ്ത, ലൈറ്റ് ആന്ഡ് സൗണ്ട് ഷോ സാരനാഥിന്റെ പ്രതാപം വര്ധിപ്പിക്കുമെന്നും അദ്ദേഹം പറഞ്ഞു.
വൈദ്യുത കമ്പികള് തൂങ്ങിക്കിടക്കുന്ന പ്രശ്നത്തില് നിന്നും കാശി ഇന്ന് ഒരുപരിധിവരെ സ്വതന്ത്രമായതായി ശ്രീ മോദി പറഞ്ഞു. ഭൂമിക്കടിയിലൂടെ ഇലക്ട്രിക് വൈദ്യുതി ലൈനുകള് സ്ഥാപിക്കുന്നതിന്റെ മറ്റൊരു ഘട്ടം ഇന്ന് പൂര്ത്തിയായി. സ്മാര്ട്ട് എല്.ഇ.ഡി ലൈറ്റ് കാശിയുടെ തെരുവോരങ്ങളെ പ്രകാശമാനമാക്കുകയും മനോഹാരിത വര്ധിപ്പിക്കുകയും ചെയ്യുമെന്നും ശ്രീ നരേന്ദ്ര മോദി പറഞ്ഞു.
റോഡ് ഗതാഗത, ഹൈവേ മന്ത്രാലയം
യാത്ര-ചരക്ക് വാഹനങ്ങളുടെ നീക്കം സംബന്ധിച്ച് അയൽരാജ്യങ്ങളുമായി ധാരണാപത്രത്തിൽ ഏർപ്പെടുമ്പോൾ പാലിക്കേണ്ട ചട്ടങ്ങൾ കേന്ദ്ര ഉപരിതല ഗതാഗത-ദേശീയപാത മന്ത്രാലയം പുറത്തിറക്കി
ഇന്ത്യയ്ക്കും അയൽ രാജ്യങ്ങൾക്കും ഇടയിൽ യാത്രക്കാരുടെയും, സാധനസാമഗ്രികളുടെയും നീക്കം സംബന്ധിച്ച്, 1988 ലെ വാഹന നിയമത്തിനു കീഴിൽ പ്രവർത്തന ചട്ടങ്ങൾ വിജ്ഞാപനം ചെയ്യണമെന്ന് ആവശ്യപ്പെട്ട് നിരവധി കേന്ദ്രങ്ങൾ, ഉപരിതല ഗതാഗത-ദേശീയപാത മന്ത്രാലയത്തെ സമീപിച്ചിരുന്നു.
അമൃത്സർ മുതൽ ലാഹോർ വരെയും , ന്യൂഡൽഹി മുതൽ ലാഹോർ വരെയും , കൊൽക്കത്ത മുതൽ ധാക്ക വരെയും , അമൃത്സർ മുതൽ നാൻഖാനാ സാഹിബ് വരെ  യും ബസ് സേവനങ്ങൾ ലഭ്യമാക്കുന്നത് സംബന്ധിച്ച് മന്ത്രാലയം നേരത്തെ വിജ്ഞാപനങ്ങൾ പുറപ്പെടുവിച്ചിട്ടുണ്ട്. ഇന്ത്യയും അയൽ രാജ്യങ്ങൾക്കും ഇടയിൽ ഒപ്പ് വയ്ക്കപ്പെട്ട ധാരണ പത്രങ്ങൾക്ക് കീഴിൽ സേവനങ്ങൾ ലഭ്യമാക്കുന്നത് സംബന്ധിച്ച് ആണ് ഇത്തരം ചട്ടങ്ങൾ പുറപ്പെടുവിച്ചിരുന്നത്.
ഇന്ത്യയും അയൽ രാജ്യങ്ങൾക്കും ഇടയിലെ യാത്രക്കാരുടെയും, സാധനസാമഗ്രികളുടെ നീക്കം അടക്കമുള്ള എല്ലാതരം ധാരണാപത്രങ്ങൾക്കും വിധേയമായ പ്രവർത്തനം ഉറപ്പാക്കുന്നതിനായി ചട്ടങ്ങൾ പുറപ്പെടുവിക്കാൻ തീരുമാനിച്ചിരിക്കുകയാണ്. ഇത് സംബന്ധിച്ച വിജ്ഞാപനം, 2021 ജനുവരി 15ന് മന്ത്രാലയത്തിന് വെബ്സൈറ്റിൽ ലഭ്യമാക്കിയിട്ടുണ്ട്.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
(ന്യൂഡൽഹി, ഒക്ടോബർ 25 ,2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 ആഗസ്റ്റ് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/oct/doc2021102521.pdf
SKY
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് മകര സംക്രാന്തി ആശംസകൾ നേർന്നു
(പ്രധാനമന്ത്രി ശ്രീ നരേന്ദ്ര മോദി മകര സംക്രാന്തി വിശേഷ വേളയിൽ ജനങ്ങൾക്ക് ആശംസകൾ നേർന്നു.
ഏവർക്കും മകര സംക്രാന്തി ആശംസകൾ
രാജ്യത്തിന്റെ നിരവധി ഭാഗങ്ങളിൽ മകരസംക്രാന്തി അത്യുത്സാഹത്തോടെയാണ് ആഘോഷിക്കുന്നത്. ഈ വിശേഷ ഉത്സവം ഇന്ത്യയുടെ വൈവിധ്യത്തെയും, നമ്മുടെ പാരമ്പര്യങ്ങളുടെ ഊർജ്ജസ്വലതയെയും വരച്ചു കാട്ടുന്നു.
പ്രകൃതി മാതാവിനെ ആദരിക്കേണ്ടതിന്റെ പ്രാധാന്യവും അത് ഊന്നിപ്പറയുന്നു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 68.75 കോടി പിന്നിട്ടു
രോഗമുക്തി നിരക്ക് നിലവിൽ 97.44%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 38,948 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.23%
പ്രതിവാര രോഗസ്ഥിരീകരണ നിരക്ക്  തുടർച്ചയായ 73-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 25,23,089 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 71,77,219 സെഷനുകളിലൂടെ ആകെ 68.75 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 മണിവരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,60,805
രണ്ടാം ഡോസ് 84,80,456
മുന്നണിപ്പോരാളികൾ
ഒന്നാം ഡോസ് 1,83,29,867
രണ്ടാം ഡോസ് 1,35,76,562
18-44 പ്രായപരിധിയിലുള്ളവർ
ഒന്നാം ഡോസ് 27,17,37,284
രണ്ടാം ഡോസ് 3,43,00,303
45-59 പ്രായപരിധിയിലുള്ളവർ
ഒന്നാം ഡോസ് 13,64,12,519
രണ്ടാം ഡോസ് 5,80,07,647
60നുമേൽ പ്രായമുള്ളവർ
ഒന്നാം ഡോസ് 8,95,41,322
രണ്ടാം ഡോസ് 4,67,94,997
ആകെ 68,75,41,762
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 43,903 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,21,81,995 ആയി.
ദേശീയ രോഗമുക്തി നിരക്ക് 97.44% ആയി
തുടർച്ചയായ 71-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 38,948 പേർക്കാണ്.
നിലവിൽ രാജ്യത്തു ചികിത്സയിലുള്ളത് 4,04,874 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.23 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 14,10,649 പരിശോധനകൾ നടത്തി. ആകെ 53.14 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.58 ശതമാനമാണ്. കഴിഞ്ഞ 73 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2.76 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 91 ദിവസമായി 5 ശതമാനത്തിൽ താഴെയാണ്.
പ്രധാനമന്ത്രിയുടെ ഓഫീസ്
ബംഗാളി സാഹിത്യകാരൻ സമരേഷ് മജുംദാറിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ബംഗാളി സാഹിത്യകാരൻശ്രീ സമരേഷ് മജുംദാറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
ബംഗാളി സാഹിത്യത്തിന് നൽകിയ സംഭാവനകളുടെ പേരിൽ ശ്രീ സമരേഷ് മജുംദാർ ഓർമ്മിക്കപ്പെടും. അദ്ദേഹത്തിന്റെ കൃതികൾ പശ്ചിമ ബംഗാളിന്റെ സമൂഹത്തിന്റെയും സംസ്കാരത്തിന്റെയും വ്യത്യസ്ത വശങ്ങൾ ഉൾക്കൊള്ളുന്നു. അദ്ദേഹത്തിന്റെ കുടുംബത്തിന് എന്റെ അനുശോചനം. ഓം ശാന്തി.”
പ്രത്യേക സേവനങ്ങളും ഫീച്ചറുകളും
പട്ടം കേന്ദ്രീയ വിദ്യാലയത്തിൽ വായന ദിനാഘോഷം നടന്നു
തിരുവനന്തപുരം : 19 ജൂൺ 2023
തിരുവനന്തപുരത്തെ പട്ടം കേന്ദ്രീയ വിദ്യാലയത്തിലെ വായനദിനാഘോഷ പരിപാടികൾ എഴുത്തുകാരനും സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ഡയറക്ടറുമായ പള്ളിയറ ശ്രീധരൻ ഉദ്ഘാടനം ചെയ്തു.
സ്ക്കൂൾ ലൈബ്രറി പോഡ്കാസ്റ്റ് ചാനലിന്റെയും റീഡേർസ് ക്ലബ്ബിന്റെയും പ്രവർത്തനോദ്ഘാടനവും അദ്ദേഹം നിർവഹിച്ചു. വിദ്യാർത്ഥി ദേവകി വായനദിന പ്രതിജ്ഞ ചൊല്ലിക്കൊടുത്തു.
വായനമാസ ആഘോഷങ്ങളുടെ ഭാഗമായി പുസ്തക പ്രദർശനവും എഴുത്തുകാരുമായുള്ള സംവാദങ്ങളും മത്സരങ്ങളും സംഘടിപിച്ചിട്ടുണ്ട്.
പ്രിൻസിപ്പൽ ശ്രീ.ആർ. ഗിരി ശങ്കരൻ തമ്പി സ്വാഗതവും ലൈബ്രേറിയൻ ശ്രീ.എസ്.എൽ. ഫൈസൽ നന്ദിയും പറഞ്ഞു. വൈസ് പ്രിൻസിപ്പൽ അമിത് ഗുപ്തയും പങ്കെടുത്തു.
--ND--
(Visitor Counter : 39
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 119.38 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 90.27 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.33%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 9,119 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,09,940
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 62-ാം ദിവസവും 2 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 90,27,638 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 119.38 കോടി  പിന്നിട്ടു. 1,23,73,056 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,82,870
രണ്ടാം ഡോസ് 94,36,705
മുന്നണിപ്പോരാളികള്
ഒന്നാം ഡോസ് 1,83,77,133
രണ്ടാം ഡോസ് 1,63,83,806
18-44 പ്രായപരിധിയിലുള്ളവര്
ഒന്നാം ഡോസ് 44,85,35,082
രണ്ടാം ഡോസ് 20,36,38,734
45-59 പ്രായപരിധിയിലുള്ളവര്
ഒന്നാം ഡോസ് 18,22,43,827
രണ്ടാം ഡോസ് 11,46,46,368
60നുമേല് പ്രായമുള്ളവര്
ഒന്നാം ഡോസ് 11,41,31,257
രണ്ടാം ഡോസ് 7,60,68,959
ആകെ 1,19,38,44,741
കഴിഞ്ഞ 24 മണിക്കൂറിനുള്ളില് 10,264 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,67,962 ആയി.
ദേശീയ രോഗമുക്തി നിരക്ക് 98.33 % ആണ്.
തുടര്ച്ചയായ 151-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 9,119 പേര്ക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തില് താഴെയായി. നിലവില് 1,09,940 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.32 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 11,50,538 പരിശോധനകള് നടത്തി. ആകെ 63.59 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.90 ശതമാനമാണ്. കഴിഞ്ഞ 62 ദിവസമായി ഇത് 2 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.79 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 52 ദിവസമായി 2 ശതമാനത്തില് താഴെയാണ്. തുടര്ച്ചയായ 87-ാം ദിവസവും ഇത് 3 ശതമാനത്തില് താഴെയാണ്.
വ്യോമയാന മന്ത്രാലയം
തിരുവനന്തപുരം വിമാനത്താവളത്തിൽ നിന്ന് അവശ്യ മെഡിക്കൽ സാമഗ്രികളുടെ തടസ്സമില്ലാത്ത വിതരണം തുടരുന്നു
ആകെ 300 ഓക്സിജൻ കോൺസെൻട്രേറ്ററുളും ,180 ഓക്സിജൻ സിലിണ്ടറുകളും എത്തിച്ചു
തിരുവനന്തപുരം വിമാനത്താവളവും അവിടത്തെ മുൻനിര കൊറോണ പോരാളികളും കോവിഡ് -19 നെ പ്രതിരോധിക്കാൻ സജീവമായ പങ്ക് വഹിക്കുന്നുണ്ട്.
മൊത്തം 313 ബോക്സ്  കോവിഡ് -19 വാക്സിനുകൾ വിവിധ വിമാനക്കമ്പനികൾ വഴി 2021 മെയ് 19 വരെ തിരുവനന്തപുരം വിമാനത്താവളം വഴി എത്തിച്ചിട്ടുണ്ട്. ഓക്സിജൻ പ്രതിസന്ധി മറികടക്കാൻ 300 ഓക്സിജൻ കോൺ സെൻട്രേറ്ററുകളും 180 ഓക്സിജൻ സിലിണ്ടറുകളും ഇന്ത്യൻ വ്യോമസേനയുടെ വിമാനങ്ങളായ സി 17, എഎൻ 32 എന്നിവ 2021 മെയ് 19 വരെ തിരുവനന്തപുരം വഴി കേരളത്തിൽ എത്തിച്ചിരുന്നു.
ഇതിന് പുറമെ , യാത്രക്കാർക്ക് സുരക്ഷിതമായ വിമാന യാത്ര ഉറപ്പാക്കുന്നതിന് കേന്ദ്ര, സംസ്ഥാന ഗവണ്മെന്റുകളുടെ നിർദേശപ്രകാരം കോവിഡ് 19 അനുബന്ധ മാർഗനിർദേശ ങ്ങളും പ്രോട്ടോക്കോളുകളും തിരുവനന്തപുരം വിമാനത്താ വളം പിന്തുടരുന്നു. കോവിഡ് ഉചിതമായ പെരുമാറ്റം എല്ലായ്പ്പോഴും പിന്തുടരാനും തിരക്ക് കുറയ്ക്കുന്നതിന് സമയം പാലിക്കാനും എയർപോർട്ട് ജീവനക്കാർ യാത്രക്കാരോട് നിരന്തരം അഭ്യർത്ഥിക്കുന്നു. കോവിഡ് ഉചിതമായ പെരുമാറ്റത്തെക്കുറിച്ച് അവബോധം സൃഷ്ടിക്കുന്നതിനും യാത്രക്കാരുടെ സുരക്ഷ ഉറപ്പുവരുത്തുന്നതിനും വിമാനത്താവള ടെർമിനലിൽ സ്ഥിരമായ നിരവധി ഇലക്ട്രോണിക്, ഡിസ്പ്ലേകളിലൂടെ നിർദ്ദേശങ്ങൾ പ്രദർശിപ്പിക്കുന്നു
എല്ലാ വിമാനത്താവളങ്ങളും തങ്ങളാലാവുന്ന എല്ലാ യുദ്ധങ്ങളിലും പങ്കുചേരുന്നു. എല്ലാ സുരക്ഷാ നടപടികളും കണക്കിലെടുത്ത് സംസ്ഥാന ഗവണ്മെന്റിന്റെ സഹകരണത്തോടെയും പിന്തുണയോടെയും വിമാനത്താവള അതോറിറ്റിയുടെ ജീവനക്കാർക്കും മറ്റ് പങ്കാളികൾക്കുമായി കോവിഡ് -19 വാക്സിനേഷൻ ക്യാമ്പും തിരുവനന്തപുരം വിമാനത്താവളം സംഘടിപ്പിച്ചിട്ടുണ്ട്.